Diari Oficial de la Generalitat Valenciana


Sumari del DOGV 2318, del 26-07-1994 (1994/832078)

ORDRE de 18 de juliol de 1994, de la Conselleria d'Agricultura, Pesca i Alimentació, per la qual es desplega el Decret 134/1994, de 8 de juliol, del Govern Valencià, d'ajudes a les explotacions agro-pecuàries afectades pels incendis forestals.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/18/(3)/dof/vci/html**

### Dades del document

Número de DOGV
:   2318

Data del DOGV
:   26-07-1994

Secció del DOGV
:   DISPOSICIONS GENERALS

Número del document
:   1994/832078


Data del document
:   18-07-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 18 de juliol de 1994, de la Conselleria d'Agricultura, Pesca i Alimentació, per la qual es desplega el Decret 134/1994, de 8 de juliol, del Govern Valencià, d'ajudes a les explotacions agropecuàries afectades pels incendis forestals. [94/5098]  
El Decret 134/1994, de 8 de juliol, regula les ajudes a les   
explotacions agropecuàries afectades pels incendis   
forestals ocorreguts durant el present 1994.  
En el decret es determinen els objectius generals de les   
ajudes, la quantia i modalitats, i el barem d'imports   
màxims unitaris; a fi de complementar-lo, cal desenvolupar   
altres aspectes per a la tramitació de les ajudes.  
Per això, vista la proposta del director general de   
Producció Agrària i Pesca,  
ORDENE:  
Article primer  
Les sol·licituds, en impresos que facilitarà la Conselleria   
d'Agricultura, Pesca i Alimentació el model dels quals   
figura en l'annex, s'han de presentar a les oficines   
comarcals de la Conselleria o en la forma prevista en   
l'article 38 de la Llei 30/1992, fins al dia 15 de setembre   
de 1994.  
Article segon  
La sol·licitud d'ajuda s'acompanyarà, segons el tipus de   
danys, dels documents següents:  
- Fotocòpia del DNI o NIF.  
- Certificat de les dades bancàries.  
- Fitxa de manteniment de tercers.  
- Cartilla ramadera actualitzada.  
- Justificació de la inscripció en el Registre Apícola, en   
el cas dels ruscos.  
Article tercer  
Es delega en els directors dels serveis territorials les   
resolucions de concessió i pagament de les ajudes regulades   
en el Decret 134/1994.  
Article quart  
El termini màxim per a la resolució de concessió de les   
ajudes serà de dos mesos, comptadors des de l'acabament del   
termini de presentació de les sol·licituds, que s'entendran   
desestimades si no s'ha dictat la resolució corresponent en   
el dit termini.  
Article cinqué  
El sol·licitant tindrà un termini de sis mesos, comptadors   
des de l'acabament del termini de presentació de   
sol·licituds, a fi de realitzar les inversions   
subvencionables i presentar les factures que justifiquen   
les inversions efectuades, les compres d'animals de   
reposició i l'adquisició de pinsos i farratges, si   
s'escau.  
DISPOSICIÓ FINAL  
Aquesta ordre vigeix des de l'endemà de la publicació en el   
Diari Oficial de la Generalitat Valenciana.  
València, 18 de juliol de 1994  
El conseller d'Agricultura, Pesca i Alimentació  
JOSEP MARIA COLL COMIN  
Veure annex


Còpia Permalink ELI